Komission päätös,

tehty 27 päivänä heinäkuuta 2001,

päätösten 92/160/ETY ja 97/10/EY muuttamisesta Etelä-Afrikan aluejaon osalta sekä eräistä Etelä-Afrikasta tuotaviin rekisteröityihin hevosiin liittyvistä suojatoimenpiteistä tehdyn päätöksen 1999/334/EY kumoamisesta

(tiedoksiannettu numerolla K(2001) 2367)

(ETA:n kannalta merkityksellinen teksti)

(2001/622/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna komission päätöksellä 2001/298/EY(2), ja erityisesti sen 13 artiklan 2 kohdan alakohdan,

ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY(3) muuttamisesta 15 päivänä heinäkuuta 1991 annetun neuvoston direktiivin 91/496/ETY, sellaisena kuin se on viimeksi muutettuna direktiivillä 96/43/EY(4), ja erityisesti sen 18 artiklan,

sekä katsoo seuraavaa:

(1) Komission päätöksessä 92/160/ETY(5), sellaisena kuin se on viimeksi muutettuna päätöksellä 2000/619/EY(6), vahvistetaan tiettyjen kolmansien maiden aluejako hevoseläinten tuonnissa.

(2) Eläinten terveysvaatimuksista rekisteröityjen hevosten tuomiseksi Etelä-Afrikasta säädetään komission päätöksessä 97/10/EY(7), jossa myös vahvistetaan Etelä-Afrikan aluejako.

(3) Saatuaan ilmoituksen afrikkalaisen hevosruton tapauksista Etelä-Afrikan Länsi-Kapmaan provinssissa toukokuussa 1999 komissio teki 7 päivänä toukokuuta 1999 päätöksen 1999/334/EY(8), jossa säädetään eräistä Etelä-Afrikasta tuotaviin rekisteröityihin hevosiin liittyvistä suojatoimenpiteistä.

(4) Etelä-Afrikassa ei ole todettu afrikkalaisen hevosruton tapauksia yli kahteen vuoteen afrikkalaisesta hevosrutosta vapaalla Kapkaupungin suurkaupunkialueella eikä tautivapaata aluetta ympäröivällä valvontavyöhykkeellä.

(5) Etelä-Afrikan toimivaltaiset viranomaiset toimittivat komissiolle laajan loppuraportin vuoden 1999 tautitapauksista ja niiden jälkeen toteutetuista toimenpiteistä. Raportin keskeiset asiat esiteltiin myös afrikkalaisen hevosruton vertailulaboratorioiden vuosikokouksessa Algetessa Espanjassa marraskuussa 2000.

(6) Etelä-Afrikan toimivaltaiset viranomaiset ovat kuitenkin pyytäneet muutosta aluejakoon yhteisön lainsäädännön ja Maailman eläintautijärjestön (OIE) standardien mukaisesti.

(7) Rekisteröityjen hevosten tuonnin sallimiseksi Etelä-Afrikasta on tarpeen muuttaa hevoseläinten tuontiin sovellettavaa aluejakoa muuttamalla päätöksen 92/160/ETY liite, muuttaa päätöksen 97/10/EY liitteessä kuvattuja valvonta- ja suojavyöhykkeiden rajoja ja kumota päätös 1999/334/EY.

(8) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Korvataan päätöksen 92/160/ETY liitteessä oleva viittaus Etelä-Afrikkaan seuraavasti: "Etelä-Afrikka (3)

Kapkaupungin suurkaupunkialue rajattuna seuraavasti:

>TAULUKON PAIKKA>".

2 artikla

Muutetaan päätöksen 97/10/EY liite I seuraavasti:

1. Korvataan aluejakoa koskeva 2 kohta tämän päätöksen liitteessä olevalla tekstillä.

2. Korvataan 3.1 kohdan toinen alakohta seuraavasti: "Etelä-Afrikan maatalousministeriön eläinten terveysosaston johtaja voi kuitenkin poikkeuksellisesti antaa yksinomaan eläinlääkärille tai valtion virassa olevalle laillistetulle eläintenhoitajalle luvan rokottaa rekisteröityä monitehoista AHS-rokotetta rokotteen valmistajan määräämällä tavalla käyttäen sellaiset hevoset, joiden on määrä poistua taudista vapaalta alueelta tai valvontavyöhykkeeltä valvontavyöhykkeen rajojen ulkopuolelle sillä edellytyksellä, että näitä hevosia ei poisteta tilalta ennen lähtöä taudista vapaan alueen ja valvontavyöhykkeen ulkopuoliseen määräpaikkaan, ja rokotuksesta on tehtävä merkintä eläinpassiin."

3) Korvataan 3.2 kohta seuraavasti: "Jos rekisteröityjä hevosia rokotetaan afrikkalaista hevosruttoa vastaan taudista vapaan alueen ja valvontavyöhykkeen ulkopuolisilla vyöhykkeillä, eläinlääkärin tai valtion virassa olevan laillistetun eläintenhoitajan on annettava rokotus käyttäen rekisteröityä monitehoista AHS-rokotetta rokotteen valmistajan määräämällä tavalla, ja rokotuksesta on tehtävä merkintä eläinpassiin."

3 artikla

Kumotaan päätös 1999/334/EY.

4 artikla

Tämä päätös on osoitettu kaikille jäsenvaltioille.

Tehty Brysselissä 27 päivänä heinäkuuta 2001.

Komission puolesta

David Byrne

Komission jäsen

(1) EYVL L 224, 18.8.1990, s. 42.

(2) EYVL L 102, 12.4.2001, s. 63.

(3) EYVL L 268, 24.9.1991, s. 56.

(4) EYVL L 162, 1.7.1996, s. 1.

(5) EYVL L 71, 18.3.1992, s. 24.

(6) EYVL L 215, 9.8.2001, s. 55.

(7) EYVL L 3, 7.1.1997, s. 9.

(8) EYVL L 126, 20.5.1999, s. 19.

LIITE

"2. Aluejako

2.1 Afrikkalaisesta hevosrutosta vapaa alue:

Kapkaupungin suurkaupunkialue on afrikkalaisesta hevosrutosta vapaa alue seuraavasti rajattuna:

>TAULUKON PAIKKA>

2.2 Afrikkalaisen hevosruton valvontavyöhyke:

Afrikkalaisesta hevosrutosta vapaata aluetta ympäröi vähintään 50 kilometriä leveä valvontavyöhyke, johon kuuluvat seuraavat 'magisterial district' -alueet: Kapkaupunki, Vredenburg, Hopefield, Mooreesburg, Malmesbury, Wellington, Paarl, Stellenbosch, Kuilsrivier, Goodwood, Wynberg, Simonstown, Somerset West, Mitchells Plain ja Strand ja jota rajaa Berg Rivier pohjoisessa, Hottentots Holland Mountains idässä sekä rannikko etelässä ja lännessä.

2.3 Afrikkalaisen hevosruton suojavyöhyke:

Valvontavyöhykettä ympäröi vähintään 100 kilometriä leveä suojavyöhyke, johon kuuluvat seuraavat 'magisterial district' -alueet: Clanwilliam, Piketberg, Ceres, Tulbagh, Worcester, Caledon, Hermanus, Bredasdorp, Robertson, Montagu ja Swellendam.

2.4 Afrikkalaisen hevosruton tartuttama alue:

Länsi-Kapmaan provinssin ulkopuoliset Etelä-Afrikan tasavallan alueet sekä taudista vapaan alueen, suojavyöhykkeen ja valvontavyöhykkeen ulkopuolelle jäävä Länsi-Kapmaan provinssin osa, johon kuuluvat seuraavat 'magisterial district' -alueet: Vanrynsdorp, Vredendal, Laingsburg, Ladismith, Heidelberg, Riversdale, Mossel Bay, Calitzdorp, Oudtshoorn, George, Knysna, Uniondale, Prince Albert, Beaufort West ja Murraysburg."